David Reich

David Emil Reich  (sündinud 14. juulil 1974 Washingtonis) on ameerika populatsioonigeneetik.

Ta on lõpetanud Harvardi Ülikooli bakalaureusekraadiga füüsikas ja saanud 1999. aastal Oxfordi Ülikoolist doktorikraadi zooloogias (kaitstud doktoritöö kandis pealkirja "Genetic analysis of human evolutionary history with implications for gene mapping").

Reich on Harvardi Ülikooli inimese evolutsioonilise bioloogia osakonna professor ja labori David Reich Lab juhataja ning ühtlasi Harvard Medical Schooli geneetikaprofessor.

Valik teadusartikleid, mille kaasautor on David Reich
Allikas: 
1998 – "Geneetilised tõendid paleoliitikumi inimpopulatsiooni laienemise kohta Aafrikas" ("Genetic evidence for a Paleolithic human population expansion in Africa"; ilmunud ajakirjas Proc. Natl. Acad. Sci. USA)

2006 – "Geneetilised tõendid inimeste ja šimpanside keeruka liigitamise kohta". ("Genetic evidence for complex speciation of humans and chimpanzees"; Nature)
2008 – "Šimpansi ajaloo analüüs genoomi järjestuste joonduste põhjal" ("Analysis of chimpanzee history based on genome sequence alignments"; PLOS Genetics)
2009 – "India rahvastikuajaloo rekonstrueerimine" ("Reconstructing Indian population history"; Nature)
2010 – "Siberis Denissova koopast pärit arhailise Hominini-rühma geneetiline ajalugu" ("Genetic history of an archaic hominin group from Denisova Cave in Siberia"; Nature)
2011 – "Denissova inimese ja esimeste nüüdisinimeste levimine Kagu-Aasiasse ja Okeaaniasse" ("Denisova admixture and the first modern human dispersals into Southeast Asia and Oceania"; American Journal of Human Genetics)
2012 – "Indiaanlaste rahvastikuajaloo rekonstrueerimine" ("Reconstructing Native American population history"; Nature)
2018 – "Väljasurnud ja elavate elevantide põhjalik genoomne ajalugu" ("A comprehensive genomic history of extinct and living elephants"; Proc. Natl. Acad. Sci. USA)
2019 – "Pürenee poolsaare genoomne ajalugu viimase 8000 aasta jooksul" ("The genomic history of the Iberian Peninsula over the past 8000 years"; Science)
2019 – "Inimpopulatsioonide kujunemine Lõuna- ja Kesk-Aasias" ("The formation of human populations in South and Central Asia"; Science)

Tunnustus
2017– Dan Davidi auhind (koos Svante Pääboga)
2019 – Darwini-Wallace'i medal (koos Svante Pääboga)

Viited

Kategooria:Ameerika Ühendriikide geneetikud
Kategooria:Harvardi ülikooli vilistlased
Kategooria:Sündinud 1974